**Podlimitná zákazka zadávaná postupom bez využitia elektronického trhoviska podľa § 108 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „zákon“ a „ZVO“)**

##### SÚŤAŽNÉ PODKLADY

Predmet zákazky:

**Kúpa a dodanie technológie zasnežovania.**

V Banskej Bystrici, október 2018.

**OBSAH SÚŤAŽNÝCH PODKLADOV**

**A. POKYNY NA VYPRACOVANIE PONUKY**

1. IDENTIFIKÁCIA VEREJNÉHO OBSTARÁVATEĽA

2. PREDMET ZÁKAZKY

3. VARIANTNÉ RIEŠENIE

4. MIESTO, TERMÍN DODANIA A SPÔSOB PLNENIA PREDMETU ZÁKAZKY

5. ZDROJ FINANČNÝCH PROSTRIEDKOV A PREDPOKLADANÁ HODNOTA ZÁKAZKY

6. DRUH ZÁKAZKY

7. LEHOTA VIAZANOSTI PONUKY

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI

9. VYSVETLENIE A ZMENY

10. VYHOTOVENIE PONUKY

11. JAZYK PONUKY

12. MENA A CENY UVÁDZANÉ V PONUKE

13. ZÁBEZPEKA, podmienky jej zloženia, podmienky jej uvoľnenia alebo vrátenia

14. OBSAH PONUKY

15. NÁKLADY NA PONUKU

16. PREDKLADANIE PONÚK

17. OTVÁRANIE PONÚK

18. VYHODNOTENIE SPLNENIA PODMIENOK ÚČASTI

19. VYHODNOCOVANIE PONÚK

20. PRAVIDLÁ ELEKTRONICKEJ AUKCIE

21. INFORMÁCIA O VÝSLEDKU VYHODNOTENIA PONÚK

22. UZAVRETIE ZMLUVY

23. ZÁVEREČNÉ USTANOVENIA

B. OPIS PREDMETU ZÁKAZKY

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY.

2. VŠEOBECNÉ A KVALITATÍVNE POŽIADAVKY NA PREDMET ZÁKAZKY.

3. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.

C. OBCHODNÉ PODMIENKY

D. SPÔSOB URČENIA CENY

E. KRITÉRIÁ NA VYHODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

1. OSOBNÉ POSTAVENIE

2. EKONOMICKÉ A FINANČNÉ POSTAVENIE

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

4. DOPLŇUJÚCE INFORMÁCIE K PODMIENKAM ÚČASTI

G. NÁVRH UCHÁDZAČA NA PLNENIE KRITÉRIÍ

A. POKYNY NA VYPRACOVANIE PONUKY

**1. IDENTIFIKÁCIA VEREJNÉHO OBSTARÁVATEĽA**

1.1. Verejný obstarávateľ

Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

IČO: 37 828 100

Komunikačné rozhranie: <https://josephine.proebiz.com>

Kontaktná osoba: Martin Daniš

**2. PREDMET ZÁKAZKY**

2.1. Predmetom zákazky je dodávka technológie zasnežovania skladajúca sa z 1 typu snežných kanónov v počte 3 kusy a kontajnerovej vysokotlakovej čerpacej stanice vrátane podávacieho nízkotlakového potrubia. Podrobný opis predmetu zákazky tvorí časť B. týchto súťažných podkladov (ďalej aj „SP“).

2.2. Spoločný slovník obstarávania (CPV):

Hlavný predmet, hlavný slovník: 42120000-6 Čerpadlá a kompresory

Doplňujúci predmet, hlavný slovník: 42924300-2 Striekacie zariadenia

43325100-8 Zariadenia pre údržbu športovísk

2.3 Predpokladaná hodnota zákazky bola stanovená na 158 435,00 EUR bez DPH.

**3. VARIANTNÉ RIEŠENIE**

3.1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

**4. MIESTO, TERMÍN DODANIA, SPÔSOB PLNENIA A OBHLIADKA PREDMETU ZÁKAZKY**

4.1 Miestom dodania predmetu zákazky je Národné biatlonové centrum Osrblie, Anderlová 235, 976 45 Osrblie.

4.2. Predmet zákazky bude dodaný do 30 kalendárnych dní odo dňa podpisu zmluvy.

**5. ZDROJ FINANČNÝCH PROSTRIEDKOV**

5.1. Predmet zákazky bude financovaný z vlastných kapitálových prostriedkov verejného obstarávateľa. Podpis zmluvy je podmienený schválením finančných prostriedkov na prefinancovanie predmetu zákazky.

**6. DRUH ZÁKAZKY**

6.1. Podrobné vymedzenie záväzných zmluvných podmienok na dodanie predmetu zákazky, ktoré musia byť obsiahnuté v uzatvorenej kúpnej zmluve, obsahujú časti B. Opis predmetu zákazky, C. Obchodné podmienky, D. Spôsob určenia ceny a prílohytýchto SP. Verejný obstarávateľ, bude od úspešného uchádzača požadovať záväzne dodržať minimálne zmluvné podmienky uvedené v časti C. Obchodné podmienky.

**7. LEHOTA VIAZANOSTI PONUKY**

7.1. Lehota viazanosti ponuky je uvedená vo výzve na predkladanie ponúk, ktorým bolo vyhlásené toto verejné obstarávanie.

7.2. V prípade potreby, vyplývajúcej najmä z aplikácie revíznych postupov, si verejný obstarávateľ vyhradzuje právo primerane predĺžiť lehotu viazanosti ponúk.

7.3. Predĺženie lehoty viazanosti ponúk oznámi verejný obstarávateľ všetkým záujemcom a uchádzačom formou opravy údajov uvedených vo výzve na predkladanie ponúk prostredníctvom vestníka Úradu pre verejné obstarávanie a súčasne formou oznámenia v profile verejného obstarávateľa a prostredníctvom komunikačného rozhrania systému JOSEPHINE.

**8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**

8.1. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Všeobecné informácie k webovej aplikácií JOSEPHINE.

JOSEPHINE je na účely tohto verejného obstarávania softvér pre elektronizáciu zadávania zákaziek postupmi podľa ZVO. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome

8.2. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

8.3. Ak je odosielateľom zásielky verejný obstarávateľ, tak záujemcovi/ uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

8.4. Ak je odosielateľom informácie záujemca/ uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.

8.5. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

8.6. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE.

8.7. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované v súlade s Výkladovým stanoviskom Úradu pre verejné obstarávanie č. 3/2018.

**9. VYSVETLENIE A ZMENY**

9.1. Záujemca môže požiadať o vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

9.2. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.

9.3. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

**10. VYHOTOVENIE PONUKY**

10.1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.

10.2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP.

10.3. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača.

10.4. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.

10.5. Doklady a dokumenty tvoriace obsah ponuky, požadované v týchto SP, musia byť k termínu predloženia ponuky platné a aktuálne.

10.6. Uchádzač môže v zmysle § 39 ZVO nahradiť doklady jednotným európskym dokumentom, v takomto prípade súčasťou jeho ponuky bude vyplnený jednotný elektronický dokument. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. časti jednotného európskeho dokumentu.

10.7. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť originalitu dokladov.

10.8. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa predchádzajúcich ustanovení potrebné).

10.9. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.

**11. JAZYK PONUKY**

11.1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**12. MENA A CENY UVÁDZANÉ V PONUKE**

12.1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na dve desatinné miesta.

12.2. Uchádzač navrhovanú zmluvnú cenu uvedie v zložení:

* cena v EUR bez dane z pridanej hodnoty (DPH)
* výška DPH v EUR
* cena v EUR s DPH

12.3. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.

12.4. V prípade, ak je uchádzač zahraničnou osobou, uvedie celkovú za predmet zákazky v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

**13. ZÁBEZPEKA, podmienky jej zloženia, podmienky jej uvoľnenia alebo vrátenia**

13.1. Zábezpeka ponuky sa nevyžaduje.

**14. OBSAH PONUKY**

14.1. Záujemca je povinný pri zostavovaní ponuky dodržať obsah uvedený v bode 14.2. tejto časti SP, pričom dodrží ustanovenia uvedené v ods. 10 tejto časti SP.

14.2. V predloženej ponuke prostredníctvom systému JOSEPHINE musia byť pripojené nasledovné naskenované doklady a dokumenty tvoriace obsah ponuky, ktoré musia byť k termínu predloženia ponuky platné a aktuálne:

14.2.1. Doklady a dokumenty na preukázanie **splnenia podmienok účasti** vo verejnom obstarávaní, požadovaných v oznámení o vyhlásení verejného obstarávania a v časti F. Podmienky účasti uchádzačov týchto SP.

14.2.2. Doklady a dokumenty na preukázanie **splnenia požiadaviek verejného obstarávateľa na predmet zákazky** v zmysle časti B. Opis predmetu zákazky týchto SP, t.j. technickú dokumentáciu/ technický popis uchádzačom ponúkaného tovaru, z ktorej bude vyplývať splnenie minimálnych požadovaných parametrov predmetu zákazky.

14.2.3. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom **vytvoria všetci členovia skupiny dodávateľov pred uzavretím zmluvy s verejným obstarávateľom právne vzťahy potrebné z dôvodu riadneho plnenia zmluvy.**

14.2.4. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od verejného obstarávateľa), podpísanú všetkými členmi skupiny alebo osobou/osobami oprávnenými konať v danej veci za každého člena skupiny.

14.2.5. NÁVRH UCHÁDZAČA NA PLNENIE KRITÉRIÍ, vypracovaný podľa časti E. Kritéria na hodnotenie ponúk a pravidlá ich uplatnenia a časti D. Spôsob určenia ceny. Formulár „Návrh na plnenie kritérií“ sa nachádza v časti G. týchto SP. Formulár musí byť podpísaný osobou/ osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.2.6 Ďalšie dokumenty, ak to vyžadujú tieto SP.

14.3. Z dôvodu zabezpečenia prehľadnosti ponuky a bezproblémovej komunikácie verejný obstarávateľ **odporúča** uchádzačom predložiť aj:

14.3.1. obsah ponuky s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.3.2. identifikačné údaje uchádzača: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, **e-mail.**

**15. NÁKLADY NA PONUKU**

15.1. Všetky náklady a výdavkyspojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

**16. PREDKLADANIE PONÚK**

16.1. Ponuky musia byť doručené v lehote na predkladanie ponúk, ktorá je uvedená **vo výzve na predkladanie ponúk**, prostredníctvom ktorej bolo vyhlásené toto verejné obstarávanie. Ponuka uchádzača predložená po uplynutí lehoty na predkladanie ponúk sa elektronicky neotvorí.

16.2. Ponuky sa budú predkladať elektronicky v zmysle § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese <https://josephine.proebiz.com>.

16.3. Na ponuky predložené iným spôsobom (v listinnej podobe) sa nebude prihliadať.

16.4. Uchádzač má možnosť sa registrovať do systému JOSEPHINE pomocou hesla i registráciou a prihlásením pomocou občianskeho preukazom s elektronickým čipom a bezpečnostným osobnostným kódom (eID).

16.5. Predkladanie ponúk je umožnené iba autentifikovaným uchádzačom. Autentifikáciu je možné previesť dvoma spôsobmi:

* v systéme JOSEPHINE registráciou a prihlásením pomocou občianskeho preukazom s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8 – 16 hod., alebo
* prostredníctvom autorizačného kódu, ktorý bude poslaný na adresu sídla firmy uchádzača v listovej podobe formou doporučenej pošty v prípade, kedy spoločnosť pomocou eID registruje osoba, ktorá nie je štatutárom tejto spoločnosti alebo je registrácia do systému realizovaná pomocou hesla. Lehota na tento úkon je 3 pracovné dni a je potrebné s touto dobou počítať pri vkladaní ponuky.

16.6. Autentifikovaný uchádzač si po prihlásení do systému JOSEPHINE v Prehľade zákaziek vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke.

**17. OTVÁRANIE PONÚK**

17.1. Otváranie ponúk sa uskutoční elektronicky.

17.2. Miesto a čas otvárania ponúk sú uvedené vo výzve na predkladanie ponúk.

17.3. Otváranie ponúk je vzhľadom na použitie § 54 ZVO (použitie elektronickej aukcie) neverejné. Údaje z otvárania ponúk komisia nezverejňuje a neposiela uchádzačom ani zápisnicu z otvárania ponúk.

**18. VYHODNOTENIE SPLNENIA PODMIENOK ÚČASTI**

### 18.1. Na proces vyhodnocovania splnenia podmienok účasti uchádzačov budú aplikované postupy uvedené v § 40 ZVO a § 152 ods. (4) ZVO.

18.2. V zmysle § 152 ods. (5) ZVO, verejný obstarávateľ je bez ohľadu na § 152 ods. (4) ZVO oprávnený od uchádzača dodatočne vyžiadať doklad podľa § 32 ods. (2) písm. b) a c) ZVO.

**19. VYHODNOCOVANIE PONÚK**

19.1. Komisia na vyhodnotenie ponúk preskúma, či všetky ponuky spĺňajú požiadavky verejného obstarávateľa a bude postupovať pri vyhodnocovaní ponúk v súlade s ust. § 53 ZVO.

19.2. Ponuky budú z hľadiska plnenia kritéria vyhodnocované elektronickou aukciou. Pravidlá elektronickej aukcie sú uvedené v bode 20. tejto časti SP. Následne v súlade s § 55 ZVO vyhodnotí splnenie podmienok účasti podľa § 40 ZVO u uchádzača, ktorý sa predbežne umiestnil na 1. mieste v poradí.

19.3. V prípade ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:

1. hospodárnosti stavebných postupov, hospodárnosti výrobných postupov alebo hospodárnosti poskytovaných služieb,
2. technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,
3. osobitosti tovaru, osobitosti stavebných prác alebo osobitosti služby navrhovanej uchádzačom,
4. dodržiavania povinností v oblasti ochrany životného prostredia, sociálneho práva alebo pracovného práva podľa osobitných predpisov,
5. dodržiavania povinností voči subdodávateľom,
6. možnosti uchádzača získať štátnu pomoc.

Uchádzač musí komisii verejného obstarávateľa na vyhodnotenie ponúk predložiť záväzný právny dokument (zmluva, dohoda a pod., originál prípadne úradne overená kópia) s výrobcom alebo predajcom tovarov, či poskytovateľom služieb ,a to na všetky tovary, ktorých nie je uchádzač výrobcom, a tiež služby použité v súvislosti s dodávkou predmetu zákazky, spĺňajúcimi znaky mimoriadne nízkej ponuky, kde garantuje ceny počas celého obdobia realizácie dodávky.

**20. PRAVIDLÁ ELEKTRONICKEJ AUKCIE**

20.1. Základné pojmy

- Elektronická aukcia (ďalej len „eAukcia“) je na účely tohto verejného obstarávania opakujúci sa proces, ktorý využíva systémy certifikované podľa § 151 ZVO na predkladanie nových cien upravených smerom nadol. eAukcia sa bude vykonávať prostredníctvom certifikovaného systému PROebiz.

- Účelom eAukcie je zostaviť poradie ponúk automatizovaným vyhodnotením, ktoré sa uskutoční po úvodnom úplnom vyhodnotení ponúk.

- Vyhlasovateľom eAukcie je verejný obstarávateľ podľa bodu 1.1. týchto Súťažných podkladov.

- Predmet eAukcie je rovnaký ako predmet zákazky, uvedený v príslušných dokumentoch potrebných na vypracovanie ponuky, návrhu na plnenie kritérií alebo na preukázanie splnenia podmienok účasti.

- Administrátor vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.

- Elektronická aukčná sieň (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.

- Prípravné kolo je časť postupu, v ktorom sa po sprístupnení eAukčnej siene uchádzači oboznámia   
s  Aukčným prostredím pred zahájením Aukčného kola (elektronickej aukcie).

- Aukčné kolo je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v určených časoch.

20.2. Názov eAukcie

„Kúpa a dodanie technológie zasnežovania“.

20.3. Ponuky uchádzačov budú posudzované na základe hodnotenia podľa najnižšej celkovej ceny za predmet zákazky v EUR s DPH (kritérium na vyhodnotenie ponúk).

20.4. Prvky, ktorých hodnoty sú predmetom eAukcie, sú položky tvoriace celkovú cenu za predmet zákazky.

20.5. Verejný obstarávateľ vyzve elektronickými prostriedkami súčasne všetkých uchádzačov, ktorí splnili podmienky účasti a ktorých ponuky spĺňajú určené požiadavky na účasť v elektronickej aukcii. Vo výzve na účasť v elektronickej aukcii (ďalej len „výzva“) vyhlasovateľ uvedie podrobné informácie týkajúce sa eAukcie v zmysle § 54 ods. 7 ZVO. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním eAukcie.

20.6.   Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania aukčného kola, lehotu platnosti prístupových kľúčov a pod.

20.7.  V prípravnom kole sa vyzvaní uchádzači oboznámia s priebehom aukčného kola a popisom aukčného prostredia. Uchádzačom bude v prípravnom kole a v čase uvedenom vo výzve zároveň sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodnými, listinne predloženými ponukami. Každý uchádzač bude vidieť iba svoju ponuku a až do začiatku aukčného kola ju nemôže meniť. Všetky informácie o prihlásení sa a priebehu budú uvedené vo Výzve.

20.8.  Aukčné kolo sa začne a skončí v termínoch a za podmienok uvedených vo výzve. Na začiatku aukčného kola sa všetkým uchádzačom zobrazia:

* ich celková cena za predmet zákazky
* najnižšia celková cena za predmet zákazky
* ich priebežné umiestnenie (poradie).

20.9. Predmetom úpravy v aukčnom kole budú ceny za jednotlivé položky tvoriace predmet zákazky. Uchádzači budú upravovať ceny smerom nadol.

20.10. Verejný obstarávateľ upozorňuje, že systém neumožňuje dorovnať najnižšiu celkovú cenu (t.j. nie je možné dorovnať ponuku uchádzača na priebežnom 1. mieste).

20.11. V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie. V prípade rovnosti kritéria na vyhodnotenie ponúk systém priradí týmto ponukám zhodné poradie.

20.12. Minimálny krok zníženia ceny uchádzača je **0,50 %**  z aktuálnej ceny položky daného uchádzača.

20.13. Maximálny krok zníženia ceny nie je určený. Uchádzač však bude upozornený pri zmene ceny položky o viac ako **50 %**. Upozornenie pri maximálnom znížení ceny sa viaže k aktuálnej cene položky daného uchádzača.

20.14. Aukčné kolo bude ukončené uplynutím časového limitu **20 min.** za predpokladu, ak nedôjde k jeho predĺženiu. K predĺženiu dôjde vždy v prípade predloženia nových cien (t.j. pri akomkoľvek regulárnom znížení ceny) v posledných **dvoch minútach** trvania aukčného kola (aj už predĺženého aukčného kola), a to vždy o ďalšie **dve minúty** (t.j. v čase, kedy došlo k predĺženiu, sa k času zostávajúcemu do konca kola pridajú celé **2 min.**). Počet predĺžení nie je limitovaný.

20.15. Výsledkom eAukcie bude zostavenie objektívneho poradia ponúk podľa najnižšej celkovej ceny za predmet zákazky v EUR s DPH automatizovaným vyhodnotením.

20.16. Technické požiadavky na prístup do eAukcie.

Počítač uchádzača musí byť pripojený na Internet. Na bezproblémovú účasť v eAukcii je nutné používať jeden z podporovaných internetových prehliadačov:

- Microsoft Internet Explorer verzia 9.0 a vyššia,

- Mozilla Firefox verzia 13.0 a vyššia alebo

- Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

20.17. Podrobnejšie informácie o procese eAukcie budú uvedené vo výzve.

20.18. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.

**21. INFORMÁCIA O VÝSLEDKU VYHODNOTENIA PONÚK**

21.1 Verejný obstarávateľ po vyhodnotení ponúk, po ukončení postupu podľa § 55 ods. (1) ZVO (ak sa bude uplatňovať) a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

**22. UZAVRETIE ZMLUVY**

22.1. Verejný obstarávateľ uzatvorí zmluvu s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 33 ods. 2 a § 34 ods. 3 ZVO sú povinní na účely poskytnutia riadnej súčinnosti potrebnej na uzavretie zmluvy mať v registri partnerov verejného sektora zapísaných konečných užívateľov výhod.

22.2. Verejný obstarávateľ v zmysle § 34 ods. 4 ZVO požaduje, aby uchádzač a iná osoba, ktorej kapacity majú byť použité na preukázanie technickej spôsobilosti alebo odbornej spôsobilosti, zodpovedali za plnenie zmluvy spoločne. Preto takáto iná osoba je účastníkom zmluvy uzavretej na základe tohto obstarávania s úspešným uchádzačom a iná osoba je povinná podpísať zmluvu v rovnakej lehote ako úspešný uchádzač, teda v lehote podľa ust. § 56 ods. 8 ZVO. Ustanovuje sa, že zmluva s dodávateľom je riadne uzavretá iba vtedy, ak ju uzavrú všetky zmluvné strany, vrátane osôb spoločne s úspešným uchádzačom zodpovedných za plnenie zmluvy.

22.3. Verejný obstarávateľ požaduje **od úspešného uchádzača** (zhotoviteľa), aby s dostatočným časovým predstihom pred podpisom zmluvy, ale najneskôr ku dňu podpisu zmluvy predložil verejnému obstarávateľovi:

1. zoznam všetkých subdodávateľov s uvedením identifikačných údajov, predmetu subdodávky, podielu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje; v prípade subdodávateľa, prostredníctvom ktorého uchádzač preukazoval splnenie podmienky účasti podľa § 34 ods. 1 písm. a) ZVO (t.j. využil inštitút upravený v § 34 ods. 3 ZVO) predloží úspešný uchádzač doklady preukazujúce splnenie všetkých podmienok účasti osobného postavenia podľa § 32 ZVO. Takýto subdodávateľ (t. j. osoba podľa § 34 ods. 3 ZVO), bude zároveň v zmysle § 34 ods. 4 ZVO zodpovedať za plnenie kúpnej zmluvy spoločne s úspešným uchádzačom, t.j. stane sa spolu s úspešným uchádzačom zmluvou stranou.
2. zoznam servisných stredísk v súlade s článkom I. ods. 5 a 6 kúpnej zmluvy.

22.4. Verejný obstarávateľ si vyhradzuje právo vyhodnotiť pred podpisom zmluvy doklady a dokumenty podľa bodu 22.3. z pohľadu obsahovej a vecnej správnosti.

22.5. Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami.

22.6. Zmluva uzavretá týmto postupom verejného obstarávania nadobudne účinnosť po dni jej zverejnenia v súlade s ust. § 47a Občianskeho zákonníka na webovom sídle verejného obstarávateľa.

**23. ZÁVEREČNÉ USTANOVENIA**

23.1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.

23.2. V zmysle § 54 ods. 15 ZVO si verejný obstarávateľ vyhradzuje právo nepoužiť elektronickú aukciu v prípade, ak sa aukcie zúčastní len jeden uchádzač.

23.3. Verejný obstarávateľ si vyhradzuje právo zrušiť verejné obstarávanie (nepodpísať zmluvu s úspešným uchádzačom) v prípade, ak mu nebude schválená zmena rozpočtu, a teda nebude mať finančné prostriedky na prefinancovanie predmetu zákazky.

**B. OPIS PREDMETU ZÁKAZKY.**

1. ÚDAJE CHARAKTERIZUJÚCE PREDMET ZÁKAZKY

Predmetom zákazky je dodávka technológie zasnežovania skladajúca sa z 1 typu snežných kanónov v počte 3 kusy a kontajnerovej vysokotlakovej čerpacej stanice vrátane podávacieho nízkotlakového potrubia.

Predmet zákazky pozostáva z nasledovných súčastí (celkov):

1. Kontajnerová čerpacia stanica v zložení:

* Kontajner s výbavou
* Riadenie a napájanie
* Nízkotlakové podávacie čerpadlo

1. Podávacie nízkotlakové potrubie
2. Snežné kanóny
3. Dodávka a montáž

**Kontajnerová čerpacia stanica:**

Verejný obstarávateľ požaduje komplexnú dodávku kontajnerovej čerpacej stanice s umiestnením kompletnej hydraulickej a elektrickej technológie a riadenia. Kontajnerová čerpacia stanica musí udržovať konštantný tlak na výtlaku. Regulácia musí prebiehať na základe zmeny rýchlosti otáčok za pomoci zmeny frekvencie (frekvenčný menič). Kontajner stanice musí byť zateplený s vlastným ohrevom, ventiláciou a osvetlením.

Automatický filter je v čerpacej stanici musí byť nainštalovaný so zodpovedajúcou skladbou kolektora, ktorý musí byť zhotovený z oceľových pozinkovaných rúr spolu s armatúrnou skladbou, ktorá musí obsahovať aj možnosť̌ výluky filtra cez bay-pas. Filter sa pri zanesení musí čistiť automaticky počas prevádzky.

Špecifikácia:

* komplexná dodávka hydraulickej, elektrickej časti technológie v kontajneri,
* rozmery kontajnera - 20' štandardný oceľový kontajner,
* príprava na automatickú filtráciu,
* parametre vysokotlakového čerpadla nainštalovaného v čerpacej stanici:
  + prietok min. 90 m3/h,
  + výtlak čerpadla min. 260 m,
  + príkon čerpadla od 85 do 95 kW,
* frekvenčný menič
* automatická prevádzka
* mechanický filter na sacom potrubí vysokotlakového čerpadla, brániaci vniknutiu väčších predmetov napr. kameňa, do čerpadla,
* armatúrna časť,
* elektrická časť –rozvádzače,
* zabezpečovacie a riadiace elementy.

**Podávacie nízkotlakové potrubie:**

* potrubie PVC DN 200 PN10 so spojkami,
* dĺžka potrubia 250 metrov,
* elektrický kábel Alu 3x95+ 40 mm2 - 500 metrov
* dátový kábel - 250 metrov
* chránička na kábel

**Snežné kanóny:**

Automatický snežný kanón (celkom 3 ks)

* mobilné zariadenie s kolesovým podvozkom,
* turbínový typ,
* automatické hydraulické ovládanie zdvihu turbíny, otáčanie, ovládanie vodného ventilbloku,
* max.prikon 18 kW,
* motor ventilátora výkon min. 11 kW,
* motor kompresora výkon min. 4 kW,
* automatické nastaviteľné otáčanie,
* elektro kábel v dĺžke min. 20 metrov,
* vysokotlaková 2 palcová hadica v dĺžke min. 20 metrov,
* počet vodných dýz min. 90 ks
* osvetlenie, napr. LED
* prenosný ovládací panel,
* prietok min 480 l/min

**Dodávka a montáž.**

Dodanie, montáž, kompletizácia jednotlivých častí a uvedenie do prevádzky.

2. VŠEOBECNÉ A KVALITATÍVNE POŽIADAVKY NA PREDMET ZÁKAZKY

2.1. Miestom dodania predmetu zákazky je Národné biatlonové centrum Osrblie, Anderlová 235, 976 45 Osrblie.

2.2. Predmet zákazky bude dodaný do 30 kalendárnych dní od podpisu kúpnej zmluvy.

2.3. Uchádzač je povinný pripraviť a vypracovať svoju ponuku s odbornou starostlivosťou, pričom musí vychádzať z podkladov a podmienok stanovených v týchto SP.

2.4. Dodaný tovar musí vyhovovať európskym a slovenským technickým normám, musí byť nový, nepoužitý, najvyššej akosti.

3. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.

Uchádzač vo svojej ponuke predloží technickú dokumentáciu/ technický popis uchádzačom ponúkaného tovaru, z ktorej bude vyplývať splnenie minimálnych požadovaných parametrov predmetu zákazky, uvedených v tejto časti SP.

**C. OBCHODNÉ PODMIENKY**

Verejný obstarávateľ určuje svoje obchodné podmienky dodania predmetu zákazky v tu uvedenej kúpnej zmluve, ktorá bude uzavretá s úspešným uchádzačom. **Uchádzač predložením ponuky vyjadruje súhlas so zmluvnými podmienkami, ktoré verejný obstarávateľ uviedol v tu uvedenej kúpnej zmluve.**

Verejný obstarávateľ považuje tu uvedené zmluvné podmienky za nemenné s výnimkou zmien vo formálnych náležitostiach kúpnej zmluvy a takých zmien, ktoré by pozíciu verejného obstarávateľa (kupujúceho) oproti úspešnému uchádzačovi (predávajúcemu) zvýhodňovali (išli by v neprospech úspešného uchádzača).

**Kúpna zmluva č.................**

uzavretá podľa ust.§ 409 a nasl. zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej iba „zmluva“)

**na kúpu tovaru:**

„**Kúpa a dodanie technológie zasnežovania**“

( ďalej iba „Zmluva“)

medzi zmluvnými stranami:

**KUPUJÚCI:** **Banskobystrický samosprávny kraj**

Sídlo: Námestie SNP č. 23, 974 01 Banská Bystrica

Právna forma: samosprávny kraj

Štatutárny orgán: Ing. Ján Lunter, predseda Banskobystrického samosprávneho

kraja

Osoba oprávnená jednať

v zmluvných veciach: Tomáš Mišovič, MBA, riaditeľ odboru regionálneho rozvoja,

dopravy a investícií

IČO: 37828100

DIČ: 2021627333

Bankové spojenie: Štátna pokladnica

Číslo účtu: SK92 8180 0000 0070 0038 9679

Telefón/ fax: 048/4325111

E mail: [tomas.misovic@bbsk.sk](mailto:tomas.misovic@bbsk.sk)

(ďalej iba **„Kupujúci“** na strane jednej)

**a**

**PREDÁVAJÚCI:**

Sídlo:

Štatutárny orgán:

Právna forma:

IČO:

DIČ:

IČ DPH:

Bankové spojenie:

Číslo účtu:

Telefón/fax:

Email:

Oprávnení konať

vo veciach zmluvy:

(ďalej len **„Predávajúci“** na strane druhej a spolu s Kupujúcim ďalej len „**zmluvné strany**“)

**Preambula**

1. Táto zmluva sa uzatvára ako výsledok verejného obstarávania realizovaného postupom podlimitnej zákazky podľa § 108 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), vyhláseného Výzvou na predkladanie ponúk zverejnenou vo Vestníku verejného obstarávania č. 202/2018, dňa 11.10.2018, pod zn. oznámenia 14279 - WYT na predmet zákazky „Kúpa a dodanie technológie zasnežovania“ ( ďalej iba „verejné obstarávanie“ ).

I.

Predmet zmluvy, Miesto a čas plnenia predmetu Zmluvy

1. Predmetom tejto zmluvy je záväzok predávajúceho dodať kupujúcemu Tovar  podľa špecifikácie a v rozsahu určenom nasledujúcimi dokumentmi:
2. tento dokument označený ako kúpna zmluva spolu s jej prílohami, ktoré tvoria jej neoddeliteľnú súčasť,
3. súťažné podklady z verejného obstarávania, ktorého výsledkom bolo uzavretie tejto zmluvy,
4. ponuka Dodávateľa ako úspešného uchádzača, predložená vo verejnom obstarávaní.

Uvedené dokumenty, treba chápať ako záväzné a vzájomne sa doplňujúce. V prípade rozporov medzi nimi platí poradie ich záväznosti zostupne tak, ako sú uvedené vyššie v tomto bode.

1. Predávajúci je povinný podľa podmienok dohodnutých v Zmluve dodať Kupujúcemu Tovar, ktorým je technológia zasnežovania, v kvalitatívnom a technickom vyhotovení, s výbavou a s príslušenstvom podľa Technickej špecifikácii predmetu zmluvy v Prílohe č. 1 k Zmluve (ďalej spolu iba „Tovar“) a podľa ods. 2 a 3 článku I Zmluvy a previesť na Kupujúceho vlastnícke právo k Tovaru.
2. Dodaný Tovar musí byť zdravotne neškodný a musí vyhovovať všetkým európskym a slovenským technickým normám a požiadavkám.
3. Súčasťou dodania Tovaru musí byť výbava a servisné podmienky:

* Výbava nevyhnutná na riadnu prevádzku zariadenia
* Predpredajný servis, inštalácia Tovaru v mieste dodania Predávajúcim, uvedenie Tovaru do prevádzky a vstupné zaškolenie zamestnancov Kupujúceho

1. Predpredajný servis je povinný zabezpečiť Predávajúci na vlastné náklady vo svojich servisných strediskách.
2. Súčasťou dodávky Tovaru je záruka vykonávania záručného a pozáručného autorizovaného servisu, údržby a opráv vo vlastných servisných strediskách alebo servisných strediskách autorizovaných zmluvných partnerov Predávajúceho, ktorých zoznam je Predávajúci povinný poskytnúť Kupujúcemu najneskôr pri podpise zmluvy, a ktorý bude tvoriť Prílohu č. 3 Zmluvy.
3. Predávajúci sa zaväzuje zabezpečiť dodávku originálnych náhradných dielov, príslušenstva a ostatných komponentov základnej a doplnkovej výbavy najmenej po dobu 10 rokov od podpisu posledného Protokolu o odovzdaní a prevzatí Tovaru.
4. Miestom dodania Národné biatlonové centrum Osrblie, Anderlová 235, 976 45 Osrblie
5. Predávajúci je povinný dodať Tovar Kupujúcemu v dohodnutej lehote, a to do 30 dní odo dňa podpisu tejto Zmluvy.
6. Kupujúci je povinný riadne a včas dodaný Tovar prevziať spôsobom dohodnutým v Zmluve do svojho výlučného vlastníctva a zaplatiť Kúpnu cenu za podmienok dohodnutých v článku II Zmluvy.
7. Kupujúci nadobudne vlastnícke právo k Tovaru po riadnom uhradení Kúpnej ceny Tovaru. Nebezpečenstvo vzniku škody na Tovare ( poškodenie, strata, zničenie ) prechádza na Kupujúceho po protokolárnom odovzdaní a prevzatí Tovaru.

II

Kúpna cena

1. Kúpna cena za Tovar je dohodnutá a stanovená na základe cenovej ponuky Predávajúceho ako uchádzača vo verejnom obstarávaní v Prílohe č. 2 k Zmluve – špecifikácia ceny predmetu Zmluvy ( ďalej iba „cena Tovaru“ alebo „Kúpna cena“ ). Cena Tovaru sa považuje za cenu maximálnu a platnú počas celej doby trvania Zmluvy. Cena Tovaru je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za Tovar vrátane všetkých do úvahy prichádzajúcich nákladov.

Kúpna cena predstavuje celkom za predmet zmluvy:

Cena bez DPH .............................. Eur

DPH 20 % .............................. Eur

**Cena s DPH .............................Eur**

**(slovom: ......................Eur, ......./100 ) s DPH.**

1. Kúpnou cenou sa rozumie cena Tovaru vrátane colných a daňových poplatkov, komplexného zabezpečenia služieb spojených s dodávkou Tovaru, vrátane dopravy do miesta plnenia uvedeného v čl. I. ods. 7 tejto Zmluvy a vrátane nákladov na dopravu, poistenie a ostatné náklady spojené s dodávkou Tovaru, náklady odskúšania prevádzky, zaškolenia obsluhy, návodu na obsluhu a údržbu, servisného zošita so záručnými podmienkami v slovenskom jazyku a vrátane vykonania predpredajného servisu a vrátane nákladov na materiál, dopravu.
2. Preddavky na predmet kúpy Kupujúci neposkytuje vôbec.
3. Predávajúci vyhlasuje a potvrdzuje, že cenová ponuka ním predložená vo verejnom obstarávaní a teda Kúpna cena je úplná, maximálna a záväzná, že v Kúpnej cene sú Predávajúcim zahrnuté všetky do úvahy prichádzajúce náklady predávajúceho vynaložené pri dodaní Tovaru odo dňa podpisu Zmluvy až do doby odovzdania Tovaru ako celku Kupujúcemu.
4. Zmluvné strany sa dohodli, že pre prípad vzniku sporu sa má za to, že Predávajúci získal od Kupujúceho všetky informácie a v ponúknutej Kúpnej cene ich zohľadnil. Predávajúci sa nemôže dovolávať zvýšenia Kúpnej ceny najmä z dôvodu, že mu neboli známe alebo poskytnuté všetky potrebné informácie a podklady.

6. Podkladom pre úhradu Kúpnej ceny bude jedna faktúravystavená Predávajúcim až po riadnom prevzatí Tovaru Kupujúcim. Na účely fakturácie sa za deň prevzatia Tovaru Kupujúcim považuje deň podpísania Protokolu o odovzdaní a prevzatí Tovaru oprávnenou osobou Kupujúceho.

7. Splatnosť faktúry je 30 dní od dňa doporučeného doručenia faktúry do podateľne Kupujúceho.

8. Zmluvné strany vzájomne dohodli nasledovné podmienky fakturácie:

* platba bude Kupujúcim vykonaná iba za skutočne dodané množstvo Tovaru, odsúhlasené Kupujúcim v Preberacom protokole, výlučne bezhotovostne na bankový účet Predávajúceho uvedený v záhlaví Zmluvy,
* neoddeliteľnou súčasťou faktúry je: Protokol o odovzdaní a prevzatí Tovaru potvrdený poverenými zástupcami oboch Zmluvných strán.

9. Ak faktúra bude vystavená

* bez predloženia dokladov, ktoré Zmluvné strany označili za neoddeliteľnú súčasť faktúry alebo,
* v sume nad rámec Predávajúcim predloženej Kúpnej ceny vo verejnom obstarávaní alebo,
* nad rámec skutočného rozsahu dodávky Tovaru alebo,

a to čo i len z nedbanlivosti alebo omylu Predávajúceho, alebo ak

* faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov,

vo všetkých uvedených prípadoch platí, že faktúra nie je spôsobilá na jej úhradu, Kupujúci nie je v omeškaní s úhradou Kúpnej ceny a je oprávnený vrátiť faktúru Predávajúcemu na doplnenie alebo prepracovanie v lehote do 15 /pätnásť/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej faktúry spĺňajúcej všetky kritériá podľa tohto článku Zmluvy.

10. Faktúra sa považuje za zaplatenú dňom pripísania úhrady na účet Predávajúceho.

1. Predávajúci je v prípade omeškania Kupujúceho s úhradou faktúry, oprávnený účtovať Kupujúcemu úroky omeškania vo výške uvedenej v § 369 ods. 2 Obchodného zákonníka.
2. Zmluvné strany sa dohodli, že v prípade porušenia povinnosti Predávajúceho dodať Tovar riadne ( v požadovanom druhu, množstve, kvalite a s vlastnosťami vymienenými Kupujúcim ) alebo včas ( v lehote podľa ods. 8 článku I Zmluvy), má Kupujúci právo na zmluvnú pokutu dohodnutú vo výške 0,5 % z Kúpnej ceny bez DPH uvedenej v ods. 1 článku II Zmluvy za každé jednotlivé porušenie povinnosti Predávajúceho zvlášť a za každý aj začatý deň omeškania s dodaním Tovaru riadne alebo včas. Každá zmluvná pokuta je splatná v lehote do 7 kalendárnych dní odo dňa doručenia výzvy Kupujúceho na zaplatenie zmluvnej pokuty spolu s faktúrou na zaplatenie zmluvnej pokuty. Predávajúci je povinný zaplatiť zmluvnú pokutu na účet Kupujúceho.
3. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti Predávajúceho dodať Tovar riadne alebo dodať Tovar včas a tiež vzhľadom na celkovú výšku Kúpnej ceny.
4. Uplatnením alebo zaplatením zmluvnej pokuty nie je dotknuté právo Kupujúceho na odstúpenie od Zmluvy, zákonný úrok z omeškania ani na náhradu vzniknutej škody. Zaplatenie zmluvnej pokuty Predávajúcim nezbavuje Predávajúceho povinnosti dodať Tovar alebo jeho časť.

III

Dodacie podmienky, Odovzdanie a prevzatie Tovaru

1. Predávajúci je oprávnený dodať Tovar na základe objednávky Kupujúceho na miesto dodania v lehote uvedenej v objednávke.
2. Predávajúci spíše Protokol o odovzdaní a prevzatí Tovaru. Za deň dodania Tovaru sa považuje deň uvedený v Protokole ako deň podpisu Kupujúceho - osoby poverenej Kupujúcim za Kupujúceho Tovar prevziať.
3. Predávajúci je povinný o pripravenosti Tovaru k odovzdaniu a prevzatiu vyrozumieť osobu poverenú Kupujúcim (listom alebo mailom), ktorou pre účely Zmluvy je:

Meno a Priezvisko: Ing. Roman Ružica

Tel.: +421 48 4325 511

Email: roman.ruzica@bbsk.sk

najneskôr 3 pracovné dni vopred.

1. Protokol musí obsahovať presný opis a označenie dodanej časti Tovaru spolu výbavou a príslušenstvom a prílohou Protokolu musia byť všetky Dokumenty podľa požiadaviek Zmluvy vzťahujúce sa k dodávanému Tovaru.
2. Kupujúci prevezme Tovar ak Tovar zodpovedá vlastnostiam vymieneným Kupujúcim v Zmluve, kvantitatívnym a kvalitatívnym požiadavkám kladeným na Tovar v Zmluve a tieto vlastnosti a požiadavky sú Predávajúcim preukázané Dokumentáciou požadovanou v zmysle Zmluvy. Podpisom osoby poverenej Kupujúcim na Protokole sa považuje príslušná časť Tovaru za odovzdanú a prevzatú.
3. Pred podpisom Protokolu je Predávajúci povinný umožniť Kupujúcemu dôkladnú prehliadku Tovaru za účelom verifikovania, že Tovar je Kupujúcemu dodávaný v požadovanom množstve, v bezchybnom technickom a právnom stave, v kvalite podľa požiadaviek Kupujúceho.
4. Predávajúci je povinný pred podpisom Protokolu o odovzdaní a prevzatí Tovaru s odbornou starostlivosťou predviesť alebo zabezpečiť predvedenie funkčnosti dodávaného Tovaru kvalifikovanou osobou, inak má Kupujúci právo dodávaný Tovar odmietnuť prevziať. Odmietnutím Kupujúceho prevziať dodávaný Tovar z dôvodov podľa ods. 2 tohto článku Zmluvy nie je Kupujúci v omeškaní s prevzatím Tovaru.

IV

Zodpovednosť Predávajúceho a Záruka za akosť

1. Predávajúci sa zaväzuje, že dodá Tovar v druhu, množstve, akosti a v kvalitatívnom prevedení podľa podmienok dohodnutých v tejto Zmluve a v zmysle záväzných predpisov SR a EÚ. Predávajúci zodpovedá za to, že Tovar ( každá jeho časť ) je vyrobená a dodaná v kvalite podľa požiadaviek článku I Zmluvy a že tieto vlastnosti a kvality bude mať i počas plynutia záručnej doby.
2. Predávajúci zodpovedá za vady, ktoré má Tovar alebo ktorákoľvek jeho časť v čase jeho riadneho odovzdania a prevzatia Kupujúcim ( keď prechádza nebezpečenstvo škody na Tovare na Kupujúceho ) aj keď sa vada stane zjavnou neskôr. Povinnosti Predávajúceho vyplývajúce zo záruky za akosť Tovaru tým nie sú dotknuté. Predávajúci zároveň zodpovedá za akékoľvek vady, ktoré vzniknú po prechode nebezpečenstva škody na Tovare na Kupujúceho, ak boli spôsobené porušením povinnosti Predávajúceho.
3. Na dodávaný Tovar spolu s príslušenstvom a výbavou poskytuje Predávajúci záruku za akosť v dĺžke minimálne 24 mesiacov.
4. Záruka začína plynúť odo dňa prevzatia Tovaru Kupujúcim (od dátumu podpisu Protokolu o odovzdaní a prevzatí Tovaru poverenej osoby Kupujúcim). Pre nároky z vád Tovaru sa použijú ust. § 436a nasl. Obchodného zákonníka.
5. Počas záručnej doby má Kupujúci právo požadovať a Predávajúci povinnosť okrem iného bezodplatne odstrániť vady Tovaru, dodať náhradný Tovar za vadný Tovar alebo požadovať zľavu z Kúpnej ceny.
6. Oznámenie vád (reklamácia) musí byť u Predávajúceho vykonané písomne, pričom vada musí byť dostatočne a zrozumiteľne špecifikovaná a Kupujúci v Oznámení zároveň uvedie voľbu medzi nárokmi podľa § 436 ods. 1 písm. a/ až d/ Obch. zák. Záručná doba sa predlžuje o dobu od uplatnenia vady až do jej odstránenia. Predávajúci je povinný začať s odstraňovaním riadne uplatnenej vady na vlastné náklady bez zbytočného odkladu od ich oznámenia a reklamáciu je povinný vybaviť v lehote do 30 dní odo dňa oznámenia vád ( reklamácie ).
7. Zmluvné strany sa dohodli, že ak Predávajúci neodstráni vady Tovaru alebo nedodá chýbajúce časti Tovaru vôbec alebo v lehote najneskôr do 60 dní odo dňa doručenia reklamácie, Predávajúci zaplatí Kupujúcemu jednorazovú zmluvnú pokutu vo výške 25 % z Kúpnej ceny reklamovaného Tovaru bez DPH uvedenej v ods. 1 článku II Zmluvy. Zmluvná pokuta je splatná v lehote do 7 kalendárnych dní odo dňa doručenia výzvy Kupujúceho na zaplatenie zmluvnej pokuty spolu s faktúrou. Zmluvné strany sa dohodli, že Kupujúci je oprávnený zadať odstránenie vady Tovaru tretej osobe, pričom všetky náklady súvisiace s odstránením vady treťou osobou je povinný znášať Predávajúci alebo je oprávnený požadovať výmenu vadného Tovaru za nový Tovar.
8. Zmluvné strany prehlasujú, že považujú dohodnutú výšku zmluvnej pokuty v ods. 7 tohto článku Zmluvy za primeranú vzhľadom na charakter a povahu zmluvnou pokutou zabezpečovanej povinnosti Predávajúceho a cenu reklamovaného Tovaru.
9. Uplatnením nárokov z vád Tovaru nie sú dotknuté nároky Kupujúceho na náhradu škody alebo na odstúpenie od Zmluvy.
10. V prípade, že Kupujúcemu vznikne škoda v dôsledku porušenia povinností Predávajúcim, je Predávajúci povinný takto vzniknutú škodu v plnom rozsahu Kupujúcemu nahradiť.
11. Predávajúci nenesie žiadnu zodpovednosť za vady Tovaru, ktoré boli spôsobené neodbornou prevádzkou, obsluhou a údržbou.
12. Ak v Zmluve nie je uvedené inak, v prípade reklamácií Tovaru sa postupuje podľa príslušných ustanovení Obchodného zákonníka a všeobecne záväzných platných právnych predpisov Slovenskej republiky.

**V**

**Zmena záväzkov zmluvných strán**

1. Zmluvné strany sa zaväzujú, že pristúpia na zmenu záväz­ku/ov v prípadoch, ak sa po uzavretí Zmluvy zmenia východiskové okolnosti rozhodujúce pre uzatvorenie Zmluvy, alebo vzniknú nové požiadavky Kupujúceho alebo Predávajúceho alebo nastanú iné skutočnosti nezávislé od vôle zmluvných strán, ktoré si objektívne vyžadujú zmenu práv a povinností dohodnutých v tejto Zmluve, za účelom naplnenia účelu Zmluvy. K takejto zmene môže dôjsť iba na základe písomného dodatku k Zmluve a iba pokiaľ jeho uzatvorenie nebude v rozpore so ZVO.
2. Všetky oznámenia, výzvy, požiadavky a iná korešpondencia podľa tejto Zmluvy budú medzi zmluvnými stranami doručené v písomnej forme osobne, mailom alebo listami doručenými doporučenou zásielkou na adresu uvedenú v záhlaví tejto Zmluvy. Odosielateľ akejkoľvek písomnej správy môže požadovať písomné potvrdenie príjemcu.

**VI**

**Zánik zmluvy**

1. Zmluva sa uzatvára na dobu splnenia všetkých záväzkov zmluvných strán vyplývajúcich z tejto Zmluvy. Po uvedenú dobu je pre plnenie tejto Zmluvy zachovaná záväzná viazanosť ponuky Predávajúceho.
2. Zmluva zaniká:
3. riadnym splnením všetkých práv a povinnosti zmluvných strán, dodaním Tovaru podľa týchto zmluvných podmienok v požadovanom druhu, množstve a kvalite v stanovených lehotách,
4. odstúpením od zmluvy pre podstatné porušenie zmluvných podmienok. V prípade podstatného porušenia zmluvných podmienok môže zmluvná strana od Zmluvy odstúpiť bez určenia dodatočnej primeranej lehoty na nápravu. Ak ide o nepodstatné porušenie zmluvy, zmluvná strana môže odstúpiť od zmluvy len v prípade, ak je určená dodatočná lehota na splnenie povinnosti/záväzku a druhá zmluvná strana svoju povinnosť/záväzok v tejto lehote nesplní.
5. Zmluva zanikne dňom doručenia odstúpenia od Zmluvy druhej zmluvnej strane. V prípade pochybnosti sa má za to, že odstúpenie od Zmluvy je účinné na tretí deň po odoslaní oznámenia o odstúpení od Zmluvy. Zmluva zaniká s právnymi účinkami ex nunc (od mometu doručenia písomného odstúpenia). Zmluvná strana, ktorá zapríčinila odstúpenie od Zmluvy je povinná uhradiť druhej zmluvnej strane všetky náklady a oprávnené výdavky a straty jej vzniknuté z dôvodov odstúpenia od zmluvy.
6. Zmluva sa ukončí aj na základe písomnej dohody zmluvných strán, pre ukončenie Zmluvy dohodou zmluvných strán sa vyžaduje:

* vyhotovenie Dohody o ukončení zmluvy v listinnej forme,
* dohoda o podstatných náležitostiach súvisiacich s ukončením Zmluvy najmä vysporiadanie záväzkov zmluvných strán a termín ukončenia Zmluvy.

1. Po uzavretí Zmluvy je Kupujúci, pokiaľ v Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia najmä v prípade, ak:

a/ Predávajúci je v omeškaní s riadnym dodaním Tovaru viac ako 10 pracovných dní,

b/ Predávajúci pri plnení predmetu tejto Zmluvy konal v rozpore s niektorým so všeobecne záväzných právnych predpisov. Konaním sa pre účely tohto písm. b/ ods. 5 článku VI Zmluvy rozumie aj nekonanie alebo opomenutie konania.

c/ Predávajúci stratil oprávnenie na podnikanie vzťahujúce sa k predmetu tejto Zmluvy,

d/ voči Predávajúcemu sa vedie konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči Predávajúcemu bol podaný návrh alebo sa vedie exekučné konanie alebo ak Predávajúci vstúpil do likvidácie; alebo

e/ ak ktorékoľvek vyhlásenie/prehlásenie/záväzok Predávajúceho uvedené v tejto Zmluve je nepravdivé ku dňu uzatvorenia Zmluvy alebo sa takým stane počas realizácie dodania predmetu zákazky.

1. Predávajúci je povinný ihneď informovať Kupujúceho o skutočnostiach podľa písm. c/, d/ ods. 5 tohto článku, inak má Kupujúci právo na uplatnenie zmluvnej pokuty vo výške podľa článku II ods. 12 Zmluvy.
2. Predávajúci je oprávnený odstúpiť od Zmluvy v prípade, ak Kupujúci podstatným spôsobom poruší Zmluvu. Podstatným porušením tejto Zmluvy zo strany Kupujúceho je

a/ omeškanie so zaplatením Kúpnej ceny o viac ako 15 dní, pričom Tovar Kupujúci prevzal podľa podmienok v tejto Zmluve, alebo

b/ preukázateľné neposkytnutie súčinnosti Kupujúceho podľa podmienok v Zmluve za účelom splnenia predmetu a účelu Zmluvy.

**VII**

**Využitie subdodávateľov**

1. Predávajúci predkladá v prílohe č. 3 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je Predávajúci povinný oznámiť Kupujúcemu akúkoľvek zmenu údajov o subdodávateľovi.

2. Predávajúci je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť Kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto Zmluvy je zhotoviteľ povinný oznámiť Kupujúcemu akúkoľvek zmenu údajov o novom subdodávateľovi.

3. Povinnosti uvedené v bodoch 1. a 2. tohto článku nie je Predávajúci povinný plniť v prípade subdodávateľov, ktorí mu dodávajú tovary.

4. V prípade porušenia ktorejkoľvek z povinností týkajúcej sa subdodávateľov alebo ich zmeny má Kupujúci právo odstúpiť od Zmluvy a má nárok na zmluvnú pokutu vo výške 5% zo zmluvnej ceny, za každé porušenie ktorejkoľvek z vyššie uvedených povinností, a to aj opakovane.

**VIII**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán. Zmluvu je možné zrušiť písomnou Dohodou zmluvných strán alebo odstúpením od Zmluvy.
3. Táto zmluva má 10 strán a je vyhotovená v štyroch rovnopisoch, pre Kupujúceho v dvoch vyhotoveniach (rovnopisoch), pre Predávajúceho v dvoch vyhotoveniach (rovnopisoch).
4. Zmluvné strany prehlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy. Kupujúci je povinný uchovávať dokumentáciu, doklady a dokumenty súvisiace so zadávaním zákazky a s odovzdaním a prevzatím Tovaru v lehotách podľa platných predpisov. Predávajúci je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu tejto Zmluvy 10 rokov od ich úhrady.
5. Pokiaľ Predávajúci preukazuje splnenie podmienok účasti vo verejnom obstarávaní podľa Zákona o verejnom obstarávaní treťou osobou ( a to najmä v nadväznosti na § 33 ods. 2 a § 34 ods. 3 Zákona o verejnom obstarávaní), je povinný plnenie, resp. jej príslušnú časť touto treťou osobou aj realizovať.
6. Zmluvné strany sa dohodli, že vylučujú aplikáciu ust. § 374 Obchodného zákonníka.
7. Predávajúci vyhlasuje, že súhlasí s podmienkami verejného obstarávania určenými Kupujúcim. Predávajúci nie je oprávnený požadovať od Kupujúceho úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Predávajúci prehlasuje a potvrdzuje, že všetky námietky alebo nedostatky v zadaní a podkladoch Kupujúceho Predávajúci namietal alebo oznámil Kupujúcemu pred podaním svojej ponuky.
8. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
9. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
10. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle Kupujúceho v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
11. Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
12. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
13. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje, ak v Zmluve nie je dohodnuté inak.
14. Akékoľvek nedorozumenia, spory o výklad Zmluvy, platnosť ustanovení Zmluvy, alebo sporné nároky vznikajúce z tejto Zmluvy alebo v súvislosti s ňou sa zmluvné strany zaväzujú riešiť vzájomnou dohodou Zmluvných strán; ak k takejto dohode preukázateľne nedôjde, sporné otázky rozhodne príslušný všeobecný súd.
15. Neoddeliteľnou súčasťou tejto Zmluvy sú:

Príloha č. 1 – Technická špecifikácia Tovaru,

Príloha č. 2 – Špecifikácia ceny,

Príloha č. 3 – Zoznam subdodávateľov.

V ............................, dňa................................ V ............................., dňa...........................

Za Predávajúceho: Za Kupujúceho:

............................................................. .............................................................

**D. SPÔSOB URČENIA CENY**

1. Do konečnej ceny, ktorá bude zmluvnou cenou, musia byť započítané všetky výdavky uchádzača súvisiace s dodaním predmetu zákazky podľa časti B. Opis predmetu zákazky a podľa požiadaviek uvedených v kúpnej zmluve.

1. V cene musia byť zahrnuté všetky náklady spojené s dodaním predmetu zákazky, vrátane všetkých súvisiacich služieb, poplatkov a ciel. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
2. Navrhnutá cena bude v ponuke v členení:

* celková cena predmetu zákazky v EUR bez DPH,
* a výška DPH v EUR,
* celková cena predmetu zákazky v EUR vrátane DPH.

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

V prípade, ak je uchádzač zahraničnou osobou, uvedie celkovú cenu predmetu zákazky v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

**E. KRITÉRIÁ NA HODNOTENIE PONÚK A PRAVIDLÁ ICH UPLATNENIA**

1. Ponuky sa vyhodnocujú na základe **najnižšej ceny.**

Pod cenou sa rozumie celková cena za dodanie predmetu zákazky **v EUR s DPH**, ktorá je výsledkom vyplnenia návrhu na plnenie kritérií uchádzačom, v zmysle špecifikácie predmetu zákazky uvedenej v časti B. Opis predmetu zákazky (porovnávací parameter – najnižšia cena).

Návrh na plnenie kritérií musí byť predložený ako súčasť ponuky uchádzača v elektronickej podobe vo formáte .pdf. Uchádzačom navrhovaná cena za predmet zákazky musí byť uvedená v EUR, matematicky zaokrúhlená na dve desatinné miesta.

2. Verejný obstarávateľ vyhodnotí splnenie podmienok účasti uchádzačov a následne vyhodnotí ponuky z hľadiska splnenia požiadaviek na predmet zákazky. Všetky ponuky, ktoré nebudú vylúčené, budú vyhodnotené z hľadiska plnenia kritéria.

3. Po úplnom úvodnom vyhodnotení ponúk z hľadiska plnenia kritéria zrealizuje verejný obstarávateľ elektronickú aukciu za účelom predloženia nových hodnôt upravených smerom dole. Po skončení elektronickej aukcie sa automaticky zostaví poradie ponúk.

4. Úspešným uchádzačom sa stane ten uchádzač, ktorý ponúkne najnižšiu celkovú cenu za dodanie predmetu zákazky v EUR s DPH. Poradie ostatných uchádzačov sa stanoví podľa stanoveného kritéria, t.j. na druhom mieste sa umiestni uchádzač s druhou najnižšou celkovou cenou za dodanie predmetu zákazky v EUR s DPH, na treťom mieste sa umiestni uchádzač s treťou najnižšou celkovou cenou za dodanie predmetu zákazky v EUR s DPH atď.

**F. PODMIENKY ÚČASTI UCHÁDZAČOV**

Uchádzač musí spĺňať nasledujúce podmienky účasti.

**1. OSOBNÉ POSTAVENIE**

1. Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, (Napríklad: Zákonník práce, zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 223/2001 Z.z. o odpadoch a o zmene a doplnení niektorých zákonov v znení neskorších predpisov, Dohovor Medzinárodnej organizácie práce o slobode združovania a ochrane práva organizovať sa č. 87 z roku 1948 (oznámenie FMZV č. 489/1990 Zb.), Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 (oznámenie FMZV č. 470/1990 Zb.), Dohovor Medzinárodnej organizácie práce o nútenej alebo povinnej práci č. 29 z roku 1930 (oznámenie FMZV č. 506/1990 Zb.), Dohovor Medzinárodnej organizácie práce o zrušení nútenej práce č. 105 z roku 1957 (oznámenie FMZV č. 340/1998 Z.z.), Dohovor Medzinárodnej organizácie práce o minimálnom veku na prijatie do zamestnania č. 138 z roku (oznámenie FMZV č. 341/1998 Z.z.), Dohovor o diskriminácii v zamestnaní a povolaní č. 111 z roku 1958 (oznámenie FMZV č. 465/1990 Zb.), Dohovor Medzinárodnej organizácie práce o rovnakom odmeňovaní pracujúcich mužov a žien za prácu rovnakej hodnoty č. 100 z roku 1951 (oznámenie FMZV č. 450/1990 Zb.), Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie MZV SR č. 38/2001 Z.z.), Viedenský dohovor o ochrane ozónovej vrstvy (oznámenie MZV SR č. 53/1994 Z.z.), Montrealský protokol o látkach, ktoré porušujú ozónovú vrstvu (oznámenie MZV SR č. 53/1994 Z.z.), Bazilejský dohovor o riadení pohybov nebezpečných odpadov cez hranice štátov a ich zneškodňovaní (oznámenie č. 53/1994 Z.z.), Štokholmský dohovor o perzistentných organických látkach (oznámenie MZV SR č. 593/2004 Z.z.), Rotterdamský dohovor o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (oznámenie MZV SR č. 280/2007 Z.z.) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Uchádzač preukazuje splnenie podmienok účasti podľa odseku 1

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu nie starším ako tri mesiace ku dňu uplynutia lehoty na predkladanie ponúk,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

3. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

4. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

5. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

6. Uchádzač sa považuje za spĺňajúceho podmienky účasti týkajúce sa osobného postavenia podľa odseku 1 písm. b) a c), ak zaplatil nedoplatky alebo mu bolo povolené nedoplatky platiť v splátkach.

7. Uchádzač môže preukázať splnenie podmienok účasti osobného postavenia uvedených v odseku 1. písm. a) až f), zápisom do zoznamu hospodárskych subjektov.

**2. EKONOMICKÉ A FINAČNÉ POSTAVENIE.**

Nepožaduje sa.

**3. TECHNICKÁ ALEBO ODBORNÁ SPÔSOBILOSŤ.**

Nepožaduje sa.

**4. DOPLŇUJÚCE INFORMÁCIE K PODMIENKAM ÚČASTI**

1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady preukázanie splnenia podmienok účasti predkladá uchádzač ako originály alebo úradne overené kópie.

2. Členovia komisie budú vyhodnocovať splnenie podmienok účasti aplikovaním postupov uvedených   
v § 40 ZVO a § 152 ods. (4) ZVO.

3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

4. V zmysle § 39 ods. (1) ZVO, hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením jednotného európskeho dokumentu. Náležitosti týkajúce sa jednotného európskeho dokumentu upravujú ust. § 39 ZVO, vyhlášky Úradu pre verejné obstarávanie č. 155/2016 Z.z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie.

5. Verejný obstarávateľ umožňuje hospodárskym subjektom prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. Časti jednotného európskeho dokumentu.

6. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese <http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html>.

**G. NÁVRH UCHÁDZAČA NA PLNENIE KRITÉRIA**

**Postup verejného obstarávania:** podlimitná zákazka bez využitia elektronického trhoviska

**Druh zákazky:** dodanie tovarov

**Predmet zákazky:** Kúpa a dodanie technológie zasnežovania

**Verejný obstarávateľ:** Banskobystrický samosprávny kraj, Nám. SNP 23, Banská Bystrica, 974 01

**Obchodné meno uchádzača:** *(vyplní uchádzač)*

**Sídlo alebo miesto podnikania:** *(vyplní uchádzač)*

**IČO uchádzača:** *(vyplní uchádzač)*

**Kontaktná osoba uchádzača:** *(vyplní uchádzač)*

**Návrh uchádzača na plnenie kritéria (vyplní uchádzač)**

|  |  |  |  |  |  |
| --- | --- | --- | --- | --- | --- |
| **Číslo položky** | **Názov položky** | **MJ** | **počet** | **Jednotková cena v EUR bez DPH** | **Cena za položku v EUR bez DPH** |
| 1 | Kontajnerová čerpacia stanica - kontajner s výbavou | kus | 1 |  |  |
| 2 | Kontajnerová čerpacia stanica - riadenie a napájanie | kus | 1 |  |  |
| 3 | Kontajnerová čerpacia stanica - nízkotlakové podávacie čerpadlo | kus | 1 |  |  |
| 4 | Podávacie potrubie nízkotlakové | kus | 1 |  |  |
| 5 | Snežný kanón | kus | 3 |  |  |
| 6 | Dodávka a montáž | komplet | 1 |  |  |
| Celková cena za dodanie predmetu zákazky v EUR bez DPH: | | | | |  |
| DPH: | | | | |  |
| **Celková cena za dodanie predmetu zákazky v EUR s DPH:**  **(návrh na plnenie kritéria)** | | | | |  |

**Ako uchádzač týmto čestne vyhlasujem, že uvedený návrh na plnenie stanoveného kritéria je v súlade s predloženou ponukou a jej prílohami.**

V ...............................dňa......................... ......................................................................................

Potvrdenie štatutárnym orgánom uchádzača:

titul, meno, priezvisko, funkcia, podpis, pečiatka